Diari Oficial de la Generalitat Valenciana


Sumari del DOGV 9000, del 19-01-2021 (2021/475)

RESOLUCIÓ de 18 de gener de 2021, del conseller d'Educació, Cultura i Esport, per la qual es convalida la Resolució de 13 de gener de 2021, de la Direcció General de Personal Docent, de la Conselleria d'Educació, Cultura i Esport, i s'amplia el termini de presentació de sol·licituds del procés selectiu convocat per l'Ordre 22/2020, de 23 de novembre, de la Conselleria d'Educació, Cultura i Esport, per la qual es convoca procediment selectiu d'ingrés, i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9000

Data del DOGV
:   19-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/475


Data del document
:   18-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 18 de gener de 2021, del conseller d'Educació, Cultura i Esport, per la qual es convalida la Resolució de 13 de gener de 2021, de la Direcció General de Personal Docent, de la Conselleria d'Educació, Cultura i Esport, i s'amplia el termini de presentació de sol·licituds del procés selectiu convocat per l'Ordre 22/2020, de 23 de novembre, de la Conselleria d'Educació, Cultura i Esport, per la qual es convoca procediment selectiu d'ingrés, i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional. [2021/475]  
L'Ordre 22/2020, de 23 de novembre, de la Conselleria d'Educació, Cultura i Esport, publicada en el DOGV de data 26.11.2020, per la qual es convoca procediment selectiu d'ingrés, i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, va establir en el seu article 3.2 que el termini de presentació de sol·licituds seria de vint dies naturals comptats a partir del següent al de la publicació d'aquesta convocatòria en el Diari Oficial de la Generalitat Valenciana.  
  
El Reial decret 276/2007, de 23 de febrer, pel qual s'aprova el Reglament d'ingrés, accés i adquisició de noves especialitats en els cossos docents estableix en el seu article 9 que: el Ministeri d'Educació i Ciència publicarà en el Boletín Oficial del Estado les convocatòries que realitze, juntament amb les seues bases. Les convocatòries que realitzen els òrgans corresponents de les comunitats autònomes es publicaran en els seus respectius butlletins o diaris oficials i en el Boletín Oficial del Estado. En aquest últim cas, la publicació en el Boletín Oficial del Estado podrà substituir-se per la inserció en el mateix d'un anunci en el qual s'indique l'Administració educativa convocant, el cos o cossos a què afecta la convocatòria, el nombre de places convocades, el butlletí o diari oficial, la data en què es fa pública la convocatòria, la data de terminació del termini de presentació d'instàncies i l'òrgan o dependència al qual aquestes han de dirigir-se.  
Publicada, el 18 de gener de 2021 en el BOE, la Resolució de 13 de gener de 2021, de la Direcció General de Personal Docent, de la Conselleria d'Educació, Cultura i Esport, la convocatòria del procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.  
Considerant el regulat en l'article 52.3 de la Llei 39/2015, d'1 d'octubre, reguladora del procediment administratiu comú de les administracions públiques, resolc:  
  
Convalidar la Resolució de 13 de gener de 2021, de la Direcció General de Personal Docent, de la Conselleria d'Educació, Cultura i Esport.  
  
València, 18 de gener de 2021.- El conseller d'Educació, Cultura i Esport: Vicent Marzà i Ibáñez.